I sommeren 1202 giftede prinsesse Helena sig med [[Wilhelm af Winchester, herre af Lüneburg]] (1184-1213) i Hamborg, hvorved hun blev svigerdatter til den [[Hertugdømmet Sachsen|saksiske]] hertug [[Henrik Løve]] og hans engelske kone [[Matilde af England, hertuginde af Sachsen|prinsesse Mathilde]] og bar titlen fru Helene af Lüneburg. Ægteskabet fik en søn, den senere hertug af [[Braunschweig-Lüneburg]] kaldet [[Otto Barnet af Braunschweig-Lüneburg|Otto Barnet]] (1204-1252). Efter hendes mands tidlige død i 1213 overtog dennes broder [[Otto 4. (Tysk-romerske rige)|kejser Otto 4.]] herskabet over Lüneburg inden, at Vilhelms søn Otto overtog dette. Sidstnævnte blev i 1223 af sin onkel Heinrich udpeget til ældste arving af [[Huset Welf]]ens allodialbesiddelser.
Personbillede_savnes